בס"ד כ"ב תמוז תשע"ה

9/7/15

הנדון: פרוטוקול 07/15

בישיבת ועדת בית הכנסת שהתקיימה ביום רביעי בערב אור ל כ"ב תמוז 8/7/15 השתתפו: שרה, רויטל, רותי ,אלי, יהודה.

סקירה על התקדמות החלפת התקרה האקוסטית:

ביצוע עבודת החלפת התקרה האקוסטית ומערכת התאורה שהחלה לפני כשבועיים מתקדמת עד כה בקצב הנדרש. עד כה נאספו תרומות בסכום מעל 300,000 ₪. יישר כח גדול לשרה שעושה ימים כלילות בניהול הפרוייקט וגיוס התרומות.

מזגני הקיר:

במסגרת העבודות נדרשנו להסרת המזגנים מהחלונות. לפני הרכבתם מחדש אלי יבדוק אפשרות לתעל את האויר הקר היצא ממזגנים אלו כך שיתפזר בחלל האולם באופן פחות ממוקד.

סיוד האולם:

באותה הזדמנות הנקרית לפנינו עם ביצוע העבודות ושבמסגרתם יש באולם פיגומים וסולמות הידראולים, כדאי לנצל זאת לסיוד האולם. הקבלן המבצע מציע לסייד את האולם כולל עזרות הנשים בסכום של 7,000 ₪ + מע"מ. רויטל תבדוק הצעות נוספות ותדאג לביצוע.

נקיון בגמר העבודות:

בגמר העבודות רויטל תטפל בהזמנת חברת ניקיון.

תיקוני רשתות וחלונות:

באולם הראשי ובבית המדרש ישנן רשתות קרועות וחלונות מקולקלים. סוכם על ביצוע תיקונן. אחריות ביצוע – רויטל.

חסכון בחשמל:

לאור התרבות המקרים של השארת מזגנים פתוחים לאחר יציאת המתפללים/הלומדים, סוכם על התקנת טיימר המופעל במטבעות. – אחריות ביצוע – אלי.

פינת ההנצחה:

המיקום הנוכחי מעל הכיורים אינו מכובד. שרה הרמן העבירה תמונה לדוגמה שלדעת מתאימה לביצוע על הקיר שמשמאל לכיורים, דהיינו הקיר שבין עזרת הנשים הימנית למבואה. שרה תבדוק מול שרה הרמן בשנית לאור הסתייגויות שעלו מחשש שההנצחה תוסתר ע"י המתפללים שבמבואה.

המנורה המרכזית:

משפחת איינהורן נענתה לאתגר כפי שפורסם באתר והציעו את הסכום הגבוה ביותר למטרה זו. ועדת בית הכנסת מודה למשפחת איינהורן בשם המתפללים.

תרומות:

ישנם מספר פניות לתרומות משמעותיות לאלמנטים ספציפיים. סוכם שועדת בית הכנסת תייחד פגישה לנושא זה. בפגישה תוגדר רשימת יעדים עם מחירים עבור כל משימה. (כפי שמוגדר בתפקידי ועדת בית הכנסת, סעיפים 3,4 שבתקנון).

מקרר:

במסגרת הפעילות לילדים, המקרר מנוצל לאפסון ארטיקים, שלוקים וכיו"ב, דבר המזמין לא מעט לכלוך במקרר. לאור זאת הוחלט על רכישת מקרר תעשייתי ללא מקפיא והחזרת המקרר הישן למשפחת מרקוביץ.

סעודות מצוה.

תיאסר הגשת מזון חם בסעודות מיצוה.

סיפריית בית הכנסת:

יפורסם מכרז להעסקת אחראי לסיפרייה עפ"י רשימת מטלות שתוכן בקרוב.

קו טלפון ואינטרנט:

הנושא הועלה לאור הצעת פנחס ברכפלד להצבת פרוייקט השו"ת בסיפרייה ולאור הצורך בקו חירום לשימוש בשבתות וימים טובים במקרה הצורך. סוכם שלעת עתה נסתפק ברכישת נייד בעלות של כ 10 ₪ בחודש ואשר יאופסן באחד מתאי המתפללים שיהיה מוכן לקבל אחריות על הטענתו לפי הצורך.

ערך: יהודה ארן.